**თავი II**

**2024 წლის მაკროეკონომიკური მიმოხილვა**

**ეკონომიკური ზრდა**

2024 წელს, მთლიანი შიდა პროდუქტის რეალურმა ზრდამ წინა წელთან შედარებით 9.4 პროცენტი შეადგინა. პირველ კვარტალში ზრდამ 8.7%, მეორე კვარტალში 9.7%, მესამე კვარტალში 11.0%, ხოლო მეოთხე კვარტალში 8.3% შეადგინა. 2024 წელს მთლიანი შიდა პროდუქტი ნომინალურ გამოსახულებაში 91 891.8 მლნ ლარით განისაზღვრა, რაც 13.6 პროცენტით აღემატება წინა წლის ანალოგიურ მაჩვენებელს. მშპ ერთ სულ მოსახლეზე 24 871.9 ლარს (9 141.4 აშშ დოლარი) შეადგენს.

2024 წელს წინა წლის შესაბამის პერიოდთან შედარებით მნიშვნელოვნად გაიზარდა შემდეგი დარგები: განათლება (29.1%), ინფორმაცია და კომუნიკაცია (24.3%), სახელმწიფო მმართველობა და თავდაცვა; სავალდებულო სოციალური უსაფრთხოება (17.9%), ადმინისტრაციული და დამხმარე მომსახურების საქმიანობები (17.8%), ხელოვნება, გართობა და დასვენება (16.4%), საფინანსო და სადაზღვევო საქმიანობები (14.9%), მშენებლობა (14.2%), პროფესიული, სამეცნიერო და ტექნიკური საქმიანობები (14.1%), წყალმომარაგება; ნარჩენების მართვა და დაბინძურებისაგან გასუფთავების საქმიანობები (9.0%), ხოლო კლება დაფიქსირდა მხოლოდ ერთ დარგში: ელექტროენერგიის, აირის, ორთქლის და კონდიცირებული ჰაერის მიწოდება (8.3%).

**კერძო სექტორის როლი ეკონომიკურ ზრდაში**

2024 წელს ეკონომიკურ ზრდაში წარმმართველი როლი კვლავ კერძო სექტორს ეჭირა. 2024 წელს 2023 წელთან შედარებით ბიზნეს სექტორის ბრუნვის მოცულობა 11.5 პროცენტით, ხოლო საწარმოთა მიერ გამოშვებული პროდუქციის ღირებულება 13.1 პროცენტით გაიზარდა. მეოთხე კვარტლის მდგომარეობით წინა წლის შესაბამის პერიოდთან შედარებით ბიზნეს სექტორში დასაქმებულთა რაოდენობა 29.5 ათასი კაცით გაიზარდა და 811.8 ათასი შეადგინა (აღნიშნული მონაცემები მოცემულია საქსტატის, ბიზნეს სექტორის 2023-2024 წლების კვარტალური კვლევების მიხედვით).

**ფასები**

2024 წლის ბოლოს წლიური ინფლაციის დონემ 1.9 პროცენტი შეადგინა. ამავე პერიოდისათვის, საშუალო ინფლაცია 1.1 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სურსათი და უალკოჰოლო სასმელები: ჯგუფში ფასები გაიზარდა 3.6 პროცენტით, რაც წლიურ ინფლაციაზე 1.18 პროცენტული პუნქტით აისახა; ალკოჰოლური სასმელები, თამბაქო: ჯგუფში ფასები გაიზარდა 5.9 პროცენტით, რაც წლიურ ინფლაციაზე 0.4 პროცენტული პუნქტით აისახა; ჯანმრთელობის დაცვა: ჯგუფში ფასები მომატებულია 3.7 პროცენტით, რაც წლიურ ინფლაციაზე 0.35 პროცენტული პუნქტით აისახა; სხვადასხვა საქონელი და მომსახურება: ჯგუფში ფასები გაიზარდა 6.4 პროცენტით, რაც 0.33 პროცენტული პუნქტით აისახა მთლიან ინდექსზე; კავშირგაბმულობა: ჯგუფში ფასები შემცირებულია 12.7 პროცენტით, რაც წლიურ ინფლაციაზე -0.47 პროცენტული პუნქტით აისახა.

**გაცვლითი კურსი**

2024 წელს ლარი გაუფასურდა აშშ დოლართან მიმართებაში. 2024 წელს 2023 წელთან შედარებით ლარის საშუალო გაცვლითი კურსი აშშ დოლარის მიმართ 3.5 პროცენტით გაუფასურდა და საშუალოდ 2.72 ლარი შეადგინა ერთ აშშ დოლარზე. ხოლო ლარის ნომინალური ეფექტური გაცვლითი კურსი, რაც წარმოადგენს ლარის საშუალო კურსს სავაჭრო პარტნიორების გაცვლით კურსებთან, წლის განმავლობაში გამყარდა 3.7 პროცენტით.

**მონეტარული აგრეგატები**

2024 წლის დეკემბერში 2023 წლის დეკემბერთან შედარებით M3 ფართო ფულის აგრეგატი 14.5 პროცენტით გაიზარდა და 49 450.9 მლნ ლარი შეადგინა, ხოლო M2 ფულის მასა 10.4 პროცენტით გაიზარდა და 27 730.4 მლნ ლარის დონეზე დაფიქსირდა.

2024 წელს, წინა წელთან შედარებით დეპოზიტების დოლარიზაციის კოეფიციენტი 2.3 პროცენტული პუნქტით გაიზარდა და 49.3 პროცენტი შეადგინა. ამავე პერიოდში 1.9 პროცენტული პუნქტით შემცირდა სესხების დოლარიზაციის კოეფიციენტი და 43.2 პროცენტი შეადგინა.

**საგარეო სექტორი**

2024 წელს საქართველოში საქონლით საგარეო სავაჭრო ბრუნვამ 23 484.7 მლნ აშშ დოლარი შეადგინა, რაც წინა წლის შესაბამის მაჩვენებელზე 8.3 პროცენტით მეტია; აქედან ექსპორტი 6 560.4 მლნ აშშ დოლარს შეადგენს (7.8 პროცენტით მეტი), ხოლო იმპორტი 16 924.3 მლნ აშშ დოლარს (8.5 პროცენტით მეტი). საქართველოს უარყოფითმა სავაჭრო ბალანსმა 2024 წელს 10 364.0 მლნ აშშ დოლარი შეადგინა.

2024 წელს მთლიან საქონელბრუნვაში ევროკავშირის წილი 22.1 პროცენტს შეადგენს. თურქეთის - 13.8 პროცენტს, რუსეთის - 10.8 პროცენტს, აშშ-ის - 9.4 პროცენტს, ჩინეთის - 8.2 პროცენტს.

მთლიან ექსპორტში ყირგიზეთის წილი 19.6 პროცენტს შეადგენს. ყაზახეთის - 13.1 პროცენტს, აზერბაიჯანის - 11.0 პროცენტს, რუსეთის - 10.4 პროცენტს, სომხეთის - 9.4 პროცენტს, ევროკავშირის - 8.7 პროცენტს.

მთლიან იმპორტში ევროკავშირის წილი 27.2 პროცენტია. თურქეთის - 16.4 პროცენტი, აშშ-ის - 12.2 პროცენტი, რუსეთის - 10.9 პროცენტი, ჩინეთის - 9.5 პროცენტი, აზერბაიჯანის - 3.4 პროცენტი.

სასაქონლო ჯგუფების მიხედვით ექსპორტში პირველ ადგილზე მსუბუქი ავტომობილებია 37.0 პროცენტით, მომდევნო ადგილებს იკავებენ: ფეროშენადნობები 4.9 პროცენტი, სპირტიანი სასმელები 4.4 პროცენტი, ყურძნის ნატურალური ღვინოები 4.2 პროცენტი და სპილენძის მადნები და კონცენტრატები 3.6 პროცენტი.

იმპორტის სასაქონლო სტრუქტურაში პირველ ადგილზე მსუბუქი ავტომობილებია, რომელსაც მთლიან იმპორტში 20.7 პროცენტიანი წილი უკავია. შემდეგ მოდიან: ნავთობი და ნავთობპროდუქტები 7.7 პროცენტი, სამკურნალო საშუალებები 3.7 პროცენტი, ნავთობის აირები 2.6 პროცენტი და სატელეფონო აპარატები 2.0 პროცენტი.

***ევროკავშირის ქვეყნებთან ვაჭრობაში***

2024 წელს წინა წლის შესაბამის პერიოდთან შედარებით ევროკავშირის ქვეყნებში ექსპორტი 18.6%-ით შემცირდა.

**ძირითადი საექსპორტო სასაქონლო ჯგუფებია:**

* თხილი და სხვა კაკალი (64.3 მლნ აშშ დოლარი, 28.5% ზრდა);
* მადნები და კონცენტრატები სპილენძის და ძვირფასი ლითონების (110.8 მლნ აშშ დოლარი, 62.7% კლება);
* ნავთობი და ნავთობპროდუქტები (37.1 მლნ აშშ დოლარი, 272.7% ზრდა);
* ყურძნის ნატურალური ღვინოები (33.8 მლნ აშშ დოლარი, 9.7% ზრდა);
* ფეროშენადნობები (29.4 მლნ აშშ დოლარი, 339.8% ზრდა);

2024 წელს წინა წლის შესაბამის პერიოდთან შედარებით ევროკავშირის ქვეყნებიდან იმპორტი 20.3%-ით გაიზარდა.

**ძირითადი საიმპორტო სასაქონლო ჯგუფებია:**

* მსუბუქი ავტომობილები (825.1 მლნ აშშ დოლარი, 69.7% ზრდა);
* ნავთობი და ნავთობპროდუქტები (452.3 მლნ აშშ დოლარი, 31.7% ზრდა);
* სამკურნალო საშუალებები (297.7 მლნ აშშ დოლარი, 19.6% ზრდა);
* სატვირთო ავტომობილები (116.2 მლნ აშშ დოლარი, 9.3% ზრდა);
* საფრენი აპარატები სხვა (98.2 მლნ აშშ დოლარი, 1 049.3% ზრდა).

***თურქეთთან ვაჭრობაში***

2024 წელს წინა წლის შესაბამის პერიოდთან შედარებით თურქეთში ექსპორტი 12.0%-ით გაიზარდა.

**ძირითადი საექსპორტო სასაქონლო ჯგუფებია:**

* ფეროშენადნობები (144.5 მლნ აშშ დოლარი, 277.6% ზრდა);
* ტრიკოტაჟის ნაწარმი (94.8 მლნ აშშ დოლარი, 1.7% ზრდა);
* ელექტროენერგია (40.2 მლნ აშშ დოლარი, 53.3% კლება);
* ნარჩენები და ჯართი ალუმინისა (15.0 მლნ აშშ დოლარი, 28.1% ზრდა);
* ნარჩენები და ჯართი სპილენძისა (11.7 მლნ აშშ დოლარი, 44.1% ზრდა).

2024 წელს წინა წლის შესაბამის პერიოდთან შედარებით თურქეთიდან იმპორტი 7.7%-ით გაიზარდა.

**ძირითადი საიმპორტო სასაქონლო ჯგუფებია:**

* სამკურნალო საშუალებები (169.8 მლნ აშშ დოლარი, 11.0% ზრდა);
* ნავთობი და ნავთობპროდუქტები (77.2 მლნ აშშ დოლარი, 69.7% ზრდა);
* მეტალოკონსტრუქციები შავი ლითონებისაგან და მათი ნაწილები (71.5 მლნ აშშ დოლარი, 12.6% ზრდა);
* მილები, მილაკები და ღრუ პროფილები, სხვა, შავი ლითონებისაგან (66.5 მლნ აშშ დოლარი, 51.3% ზრდა);
* მსუბუქი ავტომობილები (66.1 მლნ აშშ დოლარი, 22.4% კლება).

***რუსეთთან ვაჭრობაში***

2024 წელს წინა წლის შესაბამის პერიოდთან შედარებით რუსეთში ექსპორტი 3.7%-ით გაიზარდა.

**ძირითადი საექსპორტო სასაქონლო ჯგუფებია:**

* ყურძნის ნატურალური ღვინოები (182.6 მლნ აშშ დოლარი, 8.5% ზრდა);
* ეთილის სპირტი (154.8 მლნ აშშ დოლარი, 129.6% ზრდა);
* მინერალური და მტკნარი წყლები (76.9 მლნ აშშ დოლარი, 24.4% ზრდა);
* წყლები, მინერალურისა და დაგაზიანებულის ჩათვლით, შაქრის დანამატების შემცველობით (61.7 მლნ აშშ დოლარი, 1.5% ზრდა);
* გარგარი, ალუბალი და ბალი, ატამი, ქლიავი და ღოღნოშო, ახალი (32.2 მლნ აშშ დოლარი, 14.2% ზრდა).

2024 წელს წინა წლის შესაბამის პერიოდთან შედარებით რუსეთიდან იმპორტი 6.0%-ით გაიზარდა.

**ძირითადი საიმპორტო სასაქონლო ჯგუფებია:**

* ნავთობი და ნავთობპროდუქტები (519.5 მლნ აშშ დოლარი, 5.9% კლება);
* ნავთობის აირები და აირისებრი ნახშირწყალბადები (180.9 მლნ აშშ დოლარი, 37.9% ზრდა);
* წნელები ნახშირბადიანი ფოლადისაგან, შემდგომი დამუშავების გარეშე (114.5 მლნ აშშ დოლარი, 97.6% ზრდა);
* ხორბალი და მესლინი (75.7 მლნ აშშ დოლარი, 34.6% ზრდა);
* ზეთი მზესუმზირისა, ალისარჩულისა ან ბამბისა და მათი ფრაქციები (44.6 მლნ აშშ დოლარი, 13.8% ზრდა).

**ფულადი გზავნილები**

2024 წელს, წმინდა ფულადი გზავნილები წინა წელთან შედარებით 21.3 პროცენტით შემცირდა და 2 983.5 მლნ აშშ დოლარი შეადგინა (806.5 მლნ აშშ დოლარით ნაკლები). წმინდა ფულადი გზავნილები შემცირდა რუსეთიდან 66.6 პროცენტით და 497.1 მლნ აშშ დოლარი შეადგინა (989.2 მლნ აშშ დოლარით ნაკლები). წმინდა ფულადი გზავნილები გაიზარდა: აშშ-დან - 26.1 პროცენტით და 558.6 მლნ აშშ დოლარი შეადგინა (115.7 მლნ აშშ დოლარით მეტი), იტალიიდან 7.8 პროცენტით და 551.8 მლნ აშშ დოლარი შეადგინა (39.7 მლნ აშშ დოლარით მეტი), ისრაელიდან - 16.1 პროცენტით და 242.2 მლნ აშშ დოლარი შეადგინა (33.6 მლნ აშშ დოლარით მეტი), გერმანიიდან - 16.2 პროცენტით და 257.1 მლნ აშშ დოლარი შეადგინა (35.8 მლნ აშშ დოლარით მეტი), საბერძნეთიდან - 6.3 პროცენტით და 241.8 მლნ აშშ დოლარი შეადგინა (14.4 მლნ აშშ დოლარით მეტი).

**ტურიზმი**

2024 წელს, საქართველოს 6 456.1 ათასი საერთაშორისო ვიზიტორი ეწვია (2023 წლის მონაცემებით, ვიზიტორების რაოდენობა 6 171.5 ათასს შეადგენდა), რაც გასული წლის ანალოგიურ მონაცემზე 4.6 პროცენტით მეტია. მათ შორის, ტურისტული ვიზიტორების რაოდენობა 5 091.7 ათას შეადგენს, რაც გასული წლის ანალოგიურ მონაცემზე 9.0 პროცენტით მეტია, ხოლო 2019 წლის ტურისტული ვიზიტორების რაოდენობასთან შედარებით აღდგენილია 100.2 პროცენტით (წყარო: საქართველოს ტურიზმის ეროვნული ადმინისტრაცია).

ტურიზმიდან მიღებულმა შემოსავლებმა 4 425.4 მლნ აშშ დოლარი შეადგინა, რაც 7.3 პროცენტით (300.0 მლნ აშშ დოლარით მეტი) მეტია გასული წლის მაჩვენებელზე, 2024 წლის ტურიზმიდან მიღებული შემოსავლები 2019 წლის პერიოდის ტურიზმიდან მიღებულ შემოსავლებთან შედარებით აღდგენილია 135.4 პროცენტით (წყარო: საქართველოს ეროვნული ბანკი).

**პირდაპირი უცხოური ინვესტიციები**

2024 წელს, წინასწარი მონაცემებით, საქართველოში განხორციელებული პირდაპირი უცხოური ინვესტიციების მოცულობა 29.9 პროცენტით შემცირდა და 1 333.8 მლნ აშშ დოლარი შეადგინა. შემცირების გამომწვევ უმთავრეს მიზეზს წარმოადგენს პირდაპირი უცხოური ინვესტიციების ორი კომპონენტის: სააქციო კაპიტალისა და რეინვესტიციის მაჩვენებლის შემცირება. საქართველოში განხორციელებული პირდაპირი უცხოური ინვესტიციების მიხედვით უმსხვილეს ინვესტორ ქვეყნებს გაერთიანებული სამეფო (448.2 მლნ აშშ დოლარი), მალტა (175.8 მლნ აშშ დოლარი) და ნიდერლანდები (151.7 მლნ აშშ დოლარი) წარმოადგენს.

ყველაზე დიდი უცხოური ინვესტიციები საფინანსო და სადაზღვევო სექტორში (526.5 მლნ აშშ დოლარი), დამამუშავებელ მრეწველობაში (170.2 მლნ აშშ დოლარი) და უძრავ ქონებაში (155.3 მლნ აშშ დოლარი) განხორციელდა.

**ინფორმაცია საქართველოს 2024 წლის ნაერთი ბიუჯეტის შემოსავლების**

**შესრულების შესახებ**

2024 წლის ნაერთი ბიუჯეტის შემოსავლების საპროგნოზო მაჩვენებელი განისაზღვრა 25 616 000.0 ათასი ლარით, საანგარიშო პერიოდში მობილიზებულ იქნა 25 722 782.0 ათასი ლარი, ანუ საპროგნოზო მაჩვენებლის 100.4%.

**გადასახადების** საპროგნოზო მაჩვენებელი განისაზღვრა 23 260 000.0 ათასი ლარით, საანგარიშო პერიოდში მობილიზებულ იქნა 23 290 004.8 ათასი ლარი, ანუ საპროგნოზო მაჩვენებლის 100.1%.

**გრანტების** საპროგნოზო მაჩვენებელი განისაზღვრა 356 000.0 ათასი ლარით, საანგარიშო პერიოდში მობილიზებულ იქნა 345 978.9 ათასი ლარი, ანუ საპროგნოზო მაჩვენებლის 97.2%.

**სხვა შემოსავლების**  საპროგნოზო მაჩვენებელი განისაზღვრა 2 000 000.0 ათასი ლარით, საანგარიშო პერიოდში მობილიზებულ იქნა 2 086 798.3 ათასი ლარი, ანუ საპროგნოზო მაჩვენებლის 104.3%.

**არაფინანსური აქტივების** კლებიდან მობილიზებულია 559 162.2 ათასი ლარი, რაც საპროგნოზო მაჩვენებლის (500 000.0 ათასი ლარი) 111.8%-ია.

**ფინანსური აქტივების** კლებიდან მობილიზებულია 252 423.9 ათასი ლარი, რაც საპროგნოზო მაჩვენებელის (230 000.0 ათასი ლარი) 109.7%-ია.

**2024 წლის ნაერთი ბიუჯეტის შემოსავლების შესრულების მაჩვენებლები**

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **შემოსავლები** | **25,616,000.0** | **25,722,782.0** | **106,782.0** | **100.4** |
| **გადასახადები** | **23,260,000.0** | **23,290,004.8** | **30,004.8** | **100.1** |
| საშემოსავლო გადასახადი | 7,215,000.0 | 7,250,478.7 | 35,478.7 | 100.5 |
| მოგების გადასახადი | 3,070,000.0 | 3,117,548.5 | 47,548.5 | 101.5 |
| დამატებული ღირებულების გადასახადი | 9,310,000.0 | 9,331,846.7 | 21,846.7 | 100.2 |
| აქციზი | 2,380,000.0 | 2,488,024.9 | 108,024.9 | 104.5 |
| იმპორტის გადასახადი | 135,000.0 | 138,902.3 | 3,902.3 | 102.9 |
| ქონების გადასახადი | 685,000.0 | 697,650.5 | 12,650.5 | 101.8 |
| სხვა გადასახადი | 465,000.0 | 265,553.1 | -199,446.9 | 57.1 |
| **გრანტები** | **356,000.0** | **345,978.9** | **-10,021.1** | **97.2** |
| **სხვა შემოსავლები** | **2,000,000.0** | **2,086,798.3** | **86,798.3** | **104.3** |

**ინფორმაცია საქართველოს 2024 წლის სახელმწიფო ბიუჯეტის**

**შემოსავლების შესრულების შესახებ**

2024 წლის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 21 726 000.0 ათასი ლარით, საანგარიშო პერიოდში მობილიზებულ იქნა 21 848 836.1 ათასი ლარი, ანუ საპროგნოზო მაჩვენებლის 100.6%.

**2024 წლის სახელმწიფო ბიუჯეტის შემოსავლების შესრულების მაჩვენებლები**

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **შემოსავლები** | **21,726,000.0** | **21,848,836.1** | **122,836.1** | **100.6** |
| გადასახადები | 20,190,000.0 | 20,196,546.5 | 6,546.5 | 100.0 |
| გრანტები | 266,000.0 | 335,871.1 | 69,871.1 | 126.3 |
| სხვა შემოსავლები | 1,270,000.0 | 1,316,418.5 | 46,418.5 | 103.7 |

**გადასახადების** საპროგნოზო მაჩვენებელი განისაზღვრა 20 190 000.0 ათასი ლარით, საანგარიშო პერიოდში მობილიზებულ იქნა 20 196 546.5 ათასი ლარი, ანუ საპროგნოზო მაჩვენებლის 100.0%.

სახელმწიფო ბიუჯეტში გადასახადების მობილიზაციის მდგომარეობა ცალკეული სახეების მიხედვით შემდეგია:

* საშემოსავლო გადასახადის სახით მობილიზებულია 6 627 721.7 ათასი ლარი, რაც საპროგნოზო მაჩვენებლის (6 598 900.0 ათასი ლარი) 100.4%-ია.
* მოგების გადასახადის სახით მობილიზებულია 3 117 548.5 ათასი ლარი, რაც საპროგნოზო მაჩვენებლის (3 070 000.0 ათასი ლარი) 101.5%-ია.
* დამატებული ღირებულების გადასახადის სახით მობილიზებულია 7 558 795.8 ათასი ლარი, რაც საპროგნოზო მაჩვენებლის (7 541 100.0 ათასი ლარი) 100.2%-ია.
* აქციზის სახით მობილიზებულია 2 488 024.9 ათასი ლარი, რაც საპროგნოზო მაჩვენებლის (2 380 000.0 ათასი ლარი) 104.5%-ია.
* იმპორტის გადასახადის სახით მობილიზებულია 138 902.3 ათასი ლარი, რაც საპროგნოზო მაჩვენებლის (135 000.0 ათასი ლარი) 102.9%-ია.
* სხვა გადასახადის სახით მობილიზებულია 265 553.1 ათასი ლარი, რაც საპროგნოზო მაჩვენებლის (465 000.0 ათასი ლარი) 57.1%-ია.

**2024 წლის სახელმწიფო ბიუჯეტის საგადასახადო შემოსავლების**

**შესრულების მაჩვენებლები**

*ათასი ლარი*

|  |  |  |  |  |
| --- | --- | --- | --- | --- |
| **დასახელება** | **გეგმა** | **ფაქტი** | **+/-** | **%** |
| **გადასახადები** | **20,190,000.0** | **20,196,546.5** | **6,546.5** | **100.0** |
| საშემოსავლო გადასახადი | 6,598,900.0 | 6,627,721.7 | 28,821.7 | 100.4 |
| მოგების გადასახადი | 3,070,000.0 | 3,117,548.5 | 47,548.5 | 101.5 |
| დამატებული ღირებულების გადასახადი | 7,541,100.0 | 7,558,795.8 | 17,695.8 | 100.2 |
| აქციზი | 2,380,000.0 | 2,488,024.9 | 108,024.9 | 104.5 |
| იმპორტის გადასახადი | 135,000.0 | 138,902.3 | 3,902.3 | 102.9 |
| სხვა გადასახადი | 465,000.0 | 265,553.1 | -199,446.9 | 57.1 |

**გრანტების** საპროგნოზო მაჩვენებელი განისაზღვრა 266 000.0 ათასი ლარით, საანგარიშო პერიოდში მობილიზებულ იქნა 335 871.1ათასი ლარი, ანუ საპროგნოზო მაჩვენებლის 126.3%. კერძოდ:

* ბიუჯეტის მხარდამჭერი გრანტები - 61 572.1 ათასი ლარი;
* საინვესტიციო გრანტები - 44 158.7 ათასი ლარი;
* ხაზინის ანგარიშზე რიცხული რეესტრის გრანტები - 83 382.3 ათასი ლარი;
* „საქართველოს 2024 წლის სახელმწიფო ბიუჯეტის შესახებ“ საქართველოს კანონის 35-ე მუხლის შესაბამისად საჯარო სამართლის იურიდიული პირების მიერ სახელმწიფო ბიუჯეტში მიმართული სახსრები - 146 758.1 ათასი ლარი.

*ათასი ლარი*

| **დასახელება** | **საანგარიშო პერიოდის ფაქტი** |
| --- | --- |
| **გრანტები** | **335 871.1** |
| **ბიუჯეტის მხარდამჭერი გრანტები** | **61 572.1** |
| **საინვესტიციო გრანტები** | **44 158.7** |
| IFAD | 1 671.5 |
| EU | 14 794.5 |
| EPTATF | 431.8 |
| E5P | 894.7 |
| SIDA | 8 745.6 |
| KfW | 16 216.9 |
| CNF | 1 403.6 |
| **ხაზინის ანგარიშზე რიცხული რეესტრის გრანტები** | **83 382.3** |
| **მიმდინარე გრანტები ცენტრალური სსიპ(ებ)-დან/ა(ა)იპ(ებ)-დან** | **146 758.1** |

**სხვა შემოსავლების** საპროგნოზო მაჩვენებელი განისაზღვრა 1 270 000.0 ათასი ლარის ოდენობით, მობილიზებულ იქნა 1 316 418.5 ათასი ლარი, ანუ საპროგნოზო მაჩვენებლის 103.7%.

საანგარიშო პერიოდში სხვა შემოსავლების მობილიზაციის მდგომარეობა ცალკეული სახეების მიხედვით შემდეგია:

* + **საკუთრებიდან მიღებული შემოსავლების** სახით მობილიზებულია 718 413.5 ათასი ლარი, რაც საპროგნოზო მაჩვენებლის (702 900.0 ათასი ლარი) 102.2%-ია. აქედან,
* **პროცენტები -** 331 243.6 ათასი ლარი, რაც საპროგნოზო მაჩვენებლის (320 000.0 ათასი ლარი) 103.5%-ს შეადგენს.
* **დივიდენდები** - 353 108.8 ათასი ლარი, რაც საპროგნოზო მაჩვენებლის (352 900.0 ათასი ლარი) 100.1%-ს შეადგენს. მათ შორის, შემოსავალი ეროვნული ბანკიდან შეადგენს 302 877.0 ათასს ლარს.
* **რენტის** სახით მობილიზებულია 34 061.1 ათასი ლარი, რაც საპროგნოზო მაჩვენებლის (30 000.0 ათასი ლარი) 113.5%-ია.
  + **საქონლისა და მომსახურების რეალიზაციიდან** მობილიზებულია 119 856.1 ათასი ლარი, რაც საპროგნოზო მაჩვენებლის (122 100.0 ათასი ლარი) 98.2%-ია. აქედან,
* **ადმინისტრაციული მოსაკრებლებისა და გადასახდელების სახით -** 115 166.3 ათასი ლარი, რაც საპროგნოზო მაჩვენებლის (118 100.0 ათასი ლარი) 97.5%-ია. მათ შორის:
  + - სალიცენზიო მოსაკრებელი - 723.8 ათასი ლარი, რაც საპროგნოზო მაჩვენებლის (400.0 ათასი ლარი) 181.0%-ია;
    - სანებართვო მოსაკრებელი - 74 402.0 ათასი ლარი, რაც საპროგნოზო მაჩვენებლის (80 000.0 ათასი ლარი) 93.0%-ია.
    - სარეგისტრაციო მოსაკრებელი - 2 065.7 ათასი ლარი, რაც საპროგნოზო მაჩვენებლის (2 000.0 ათასი ლარი) 103.3%-ია;
    - სახელმწიფო ბაჟი - 29 631.2 ათასი ლარი, რაც საპროგნოზო მაჩვენებლის (28 000.0 ათასი ლარი) 105.8%-ია;
    - საკონსულო მოსაკრებელი - 1 922.1 ათასი ლარი, რაც საპროგნოზო მაჩვენებლის (1 800.0 ათასი ლარი) 106.8%-ია;
    - სამხედრო სავალდებულო სამსახურის გადავადების მოსაკრებელი - 5 570.1 ათასი ლარი, რაც საპროგნოზო მაჩვენებლის (5 100.0 ათასი ლარი) 109.2%-ია.
    - სხვა არაკლასიფიცირებული მოსაკრებლების სახით მობილიზებულია 851.4 ათასი ლარი, რაც საპროგნოზო მაჩვენებლის (800.0 ათასი ლარი) 106.4%-ია.
* **არასაბაზრო წესით გაყიდული საქონლისა და მომსახურებიდან -** 4 689.8 ათასი ლარი, რაც საპროგნოზო მაჩვენებლის (4 000.0 ათასი ლარი) 117.2%-ია. მათ შორის:
  + **სანქციების (ჯარიმები და საურავები)** სახით მობილიზებულია 171 226.3 ათასი ლარი, რაც საპროგნოზო მაჩვენებლის (165 000.0 ათასი ლარი) 103.8%-ია.
  + **ტრანსფერები რომელიც სხვაგან არ არის კლასიფიცირებული** მობილიზებულია 306 922.6 ათასი ლარი, რაც საპროგნოზო მაჩვენებლის (280 000.0 ათასი ლარი) 109.6%-ია.

**2024 წლის სახელმწიფო ბიუჯეტის სხვა შემოსავლების შესრულების მაჩვენებლები**

*ათასი ლარი*

| **დასახელება** | **გეგმა** | **ფაქტი** | **+/-** | **%** |
| --- | --- | --- | --- | --- |
| **სხვა შემოსავლები** | **1,270,000.0** | **1,316,418.5** | **46,418.5** | **103.7** |
| **შემოსავლები საკუთრებიდან** | **702,900.0** | **718,413.5** | **15,513.5** | **102.2** |
| პროცენტები | 320,000.0 | 331,243.6 | 11,243.6 | 103.5 |
| დივიდენდები | 352,900.0 | 353,108.8 | 208.8 | 100.1 |
| რენტა | 30,000.0 | 34,061.1 | 4,061.1 | 113.5 |
| **საქონლისა და მომსახურების რეალიზაცია** | **122,100.0** | **119,856.1** | **-2,243.9** | **98.2** |
| **ადმინისტრაციული მოსაკრებლები და გადასახდელები** | **118,100.0** | **115,166.3** | **-2,933.7** | **97.5** |
| სალიცენზიო მოსაკრებლები | 400.0 | 723.8 | 323.8 | 181.0 |
| სანებართვო მოსაკრებლები | 80,000.0 | 74,402.0 | -5,598.0 | 93.0 |
| სარეგისტრაციო მოსაკრებლები | 2,000.0 | 2,065.7 | 65.7 | 103.3 |
| სახელმწიფო ბაჟი | 28,000.0 | 29,631.2 | 1,631.2 | 105.8 |
| საკონსულო მოსაკრებელი | 1,800.0 | 1,922.1 | 122.1 | 106.8 |
| სამხედრო სავალდებულო სამსახურის გადავადების მოსაკრებელი | 5,100.0 | 5,570.1 | 470.1 | 109.2 |
| სხვა არაკლასიფიცირებული მოსაკრებელი | 800.0 | 851.4 | 51.4 | 106.4 |
| **არასაბაზრო წესით გაყიდული საქონელი და მომსახურება** | **4,000.0** | **4,689.8** | **689.8** | **117.2** |
| შემოსავლები მომსახურების გაწევიდან | 4,000.0 | 4,683.0 | 683.0 | 117.1 |
| სხვა შემოსავლები არასაბაზრო წესით გაყიდული საქონლიდან და მომსახურებიდან |  | 6.8 | 6.8 |  |
| **სანქციები (ჯარიმები და საურავები)** | **165,000.0** | **171,226.3** | **6,226.3** | **103.8** |
| **ტრანსფერები რომელიც სხვაგან არ არის კლასიფიცირებული** | **280,000.0** | **306,922.6** | **26,922.6** | **109.6** |

**არაფინანსური აქტივების** კლებიდან მობილიზებულ იქნა 301 301.7 ათასი ლარი, რაც საპროგნოზო მაჩვენებელის (300 000.0 ათასი ლარი) 100.4%-ია.

**ფინანსური აქტივების** კლებიდან მობილიზებულ იქნა 344 558.4 ათასი ლარი, რაც საპროგნოზო მაჩვენებლის (300 000.0 ათასი ლარი) 114.9%-ია.